joelniklaus/EU_Wikipedias huggingface dataset:
U Bětina javoru

U Bětina javoru () je vrch v českej časti pohoria Biele Karpaty. Leží nad obcou Strání, približne  severne od slovenského mesta Stará Turá.

Poloha 
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží na českom území, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Strání. Najbližšími sídlami sú západným smerom ležiaca Nová Lhota, severovýchodne situované Strání a južne ležiace osady mesta Stará Turá.

Opis 
Vrch U Bětina javoru leží v hlavnom hrebeni, ktorý sa v masíve Veľkej Javoriny () odkláňa z hraničnej línie a vedie severným smerom na Horní kopec. Severným smerom leží vrch Lesná (), západne susedí
Mechnáč (), juhozápadne Durda (), južne Veľká Javorina a východným smerom Ostrý vrch () a Jelenec (). Západnú časť hrebeňa odvodňujú prítoky Veličky do rieky Morava, východnú Svinárský potok do riečky Klanečnica v povodí Váhu. Vrch je súčasťou Chránenej krajinnej oblasti Bílé Karpaty a jeho vrcholom prechádza Cesta hrdinov SNP.

Výhľady 
Hrebeň i vrchol pokrýva hustý les, neumožňujúci rozhľad. Z miest s redšou vegetáciou je vidieť okolitú časť Bielych Karpát, výnimočne aj Pavlovské a Hostýnské vrchy, Moravsko-sliezske Beskydy, Hrubý Jeseník a Králický Sněžník.

Prístup 
 po  červeno značenej Ceste hrdinov SNP:
 od juhu z mesta Myjava cez Čupec a Veľkú Javorinu
 od severu z rázc. Javořina (cesta I/54)
 po  žltej značke zo Starej Turej cez Veľkú Javorinu
 po  modrej značke z Lubiny cez Veľkú Javorinu

Referencie

Pozri aj 
 Biele Karpaty
 Javorinská hornatina
 Zoznam vrcholov v Bielych Karpatoch

Externé odkazy 
 Poloha na turistickej mape

Vrchy v Bielych Karpatoch
Vrchy pod 1000 metrov v Česku
Kobylec (vrch v Bielych Karpatoch)

Kobylec () je vrch v českej časti pohoria Biele Karpaty. Leží nad obcou Lopeník, približne  západne od slovenského mesta Trenčín.

Poloha 
Nachádza sa v strednej časti pohoria, v geomorfologickom podcelku Lopenícka hornatina. Vrch sa nachádza na českom území, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Lopeník. Najbližšími sídlami sú na severnom úpätí ležiaci Lopeník, západne situovaná Březová a východne ležiaci Vyškovec, južným smerom ležia lazy slovenskej obce Nová Bošáca.

Opis 
Kobylec je súčasťou masívu Veľkého Lopeníka, ktorý je v blízkom Lopeníckom sedle napojený na hlavný hrebeň Bielych Karpát. Severovýchodne susedí Mikulčin vrch (), severozápadne susedí Grúň () a Studený vrch (), južne Malý () a Veľký Lopeník () a východným smerom Kykula (). Vrch patrí do povodia Váhu a odvodňuje ho na severe Březová a na juhu jej prítok Lopenícky potok. Vrch je súčasťou Chránenej krajinnej oblasti Bílé Karpaty. Na vrchol vedie lesná cesta i značený chodník.

Výhľady 
Hrebeň i vrchol pokrýva nesúvislý les, vďaka čomu poskytuje mnohé miesta na rozhľad. Z vhodných miest je vidieť mnohé vrchy Bielych Karpát, pri priaznivých podmienkach aj Pavlovské a Hostýnské vrchy, Moravsko-sliezske Beskydy, Hrubý Jeseník a Králický Sněžník na západe a Malú Fatru, Strážovské vrchy, Vtáčnik a Považský Inovec na východe.

Prístup 
 po  zelenej značke:
 z juhozápadu z obce Strání cez Veľký Lopeník
 zo severovýchodu z Mikulčinho vrchu (pripoj na  červenú Cestu hrdinov SNP) cez Lopenické sedlo
 po  žltej značke z Lopeníka cez Lopenícke sedlo alebo Malý Lopeník
 po  modrej značke z Novej Bošáce cez Veľký Lopeník

Referencie

Pozri aj 
 Biele Karpaty
 Lopenícka hornatina
 Zoznam vrcholov v Bielych Karpatoch

Externé odkazy 
 Poloha na turistickej mape

Vrchy v Bielych Karpatoch
Vrchy pod 1000 metrov v Česku
Grúň (vrch v Bielych Karpatoch)

Grúň () je vrch v českej časti pohoria Biele Karpaty. Leží nad obcou Lopeník, približne  západne od slovenského mesta Trenčín.

Poloha 
Nachádza sa v strednej časti pohoria, v geomorfologickom podcelku Lopenícka hornatina. Vrch sa nachádza na českom území, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Lopeník. Najbližšími sídlami sú na severnom úpätí ležiaci Lopeník a na západnom obec Březová. Juhozápadným i juhovýchodným smerom ležia lazy slovenskej obce Nová Bošáca.

Opis 
Nevýrazný Grúň je súčasťou masívu Veľkého Lopeníka a tvorí predvrchol blízkeho Malého Lopeníka (). Severne susedí Obecní háj (), západným smerom Studený vrch (), južne Malý () a Veľký Lopeník () a východným smerom Kobylec (). Vrch patrí do povodia Váhu a odvodňuje ho potok Březová. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Malý Lopeník.

Výhľady 
Hrebeň i vrcholovú časť pokrýva súvislý les, ktorý znemožňuje rozhľad. Obmedzený výhľad poskytujú svahy Grúňa, kde je niekoľko horských lúk, odkiaľ je vidieť okolité vrchy Bielych Karpát, no pri priaznivých podmienkach aj Pavlovské a Hostýnské vrchy, Moravsko-sliezske Beskydy, nezriedka aj Hrubý Jeseník a Králický Sněžník.

Prístup 
 po  zelenej značke:
 od severu z Lopeníka cez rázc. Zlatná cesta
 z juhozápadu z obce Strání cez Veľký Lopeník
 po  žltej značke z Lopeníka (pripoj na  červenú Cestu hrdinov SNP) cez rázc. Zlatná cesta
 po  modrej značke z Novej Bošáce cez Veľký Lopeník

Referencie

Pozri aj 
 Biele Karpaty
 Lopenícka hornatina
 Zoznam vrcholov v Bielych Karpatoch

Externé odkazy 
 Poloha na turistickej mape

Vrchy v Bielych Karpatoch
Vrchy pod 1000 metrov v Česku
2C-B-FLY

2C-B-FLY (slangové názvy: muška, chemický názov: 8-bromo-2,3,6,7-benzo-dihydro-difuran-ethylamín) je psychedelický fenyletamín chemickej rodiny 2C. Bol prvý krát syntetizovaný Aaron P. Montem. Nebol podrobený množstvu výskumov, avšak jeho výskyt ako syntetická droga (tzv. dizajnérska) viedol americkú DEA vydať analytické výsledky pre toto psychedelikum a iné príbuzné látky.

Dávkovanie 
Alexander Shulgin stanovuje orálne dávkovanie 2C-B-FLY na 10 mg.

Toxicita 
Toxicita 2C-B-FLY v ľuďoch je neznáma. Dve smrti nastali v októbri roku 2009, v Dánsku a USA, po požití látky predávanej ako 2C-B-FLY v malom obchode s tzv. výskumnými chemikáliami (angl. research chemicals; RC), ktorá ale v skutočnosti obsahovala Bromo-DragonFLY kontaminovaný malým množstvom neidentifikovateľných nečistôt.

História 
V roku 2019 sa stala skupinou molekúl študovaných francúzskym laboratóriom Caulredaitens.

Legalita

Kanada 
K 31. októbru 2016; 2C-B-FLY je kontrolovaná látka pod tzv. Súpisom III v Kanade.

USA 
2C-B-FLY je nekontrolovaná a nesupísaná látka v USA. Avšak môže spadať pod dohľad Federálny akt analógov ak je určený na ľudskú konzumáciu vďaka podobnosti s 2C-B.

Slovensko 
2C-B-FLY sa zatiaľ nevyskytuje v žiadnej drogovej legislatíve Slovenska.

Farmakológia 
Halucinogénický efekt je sprostredkovaný jeho čiastočnou agonistickou (tzv. aktivačnou) v sérotoninovom receptore 5-HT2A, ale taktiež má veľkú viazaciu schopnosť pre receptory 5-HT1D, 5-HT1E, 5-HT1A, 5-HT2B a 5-HT2C.

Referencie 

Drogy
Holý vrch (vrch v Bielych Karpatoch)

Holý vrch () je vrch v českej časti pohoria Biele Karpaty. Leží nad obcou Nedašov, približne  západne od slovenského mesta Púchov.

Poloha 
Nachádza sa v severnej časti pohoria, v geomorfologickom podcelku Kobylináč. Vrch sa nachádza na českom území, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiace obce Nedašov a Návojná a západne situované mesto Brumov-Bylnice. Východne sa nachádzajú slovenské obce Vršatské Podhradie a Červený Kameň.

Opis 
Holý vrch je súčasťou hrebeňa, ktorý ide z hraničného masívu Kosáka () západným smerom na vrch Městská Důbrava. Severne susedí Kršlisko (), západne Tarantové (), južne vrch Tratihušť () a východným smerom Průklesy (), Biely vrch (), Chmeľová (), Okršlisko () a Kosák (). Vrch patrí do povodia Váhu a odvodňujú ho prítoky Vláry; severné svahy odvodňujú prítoky Nedašovky, juhozápadné potok Bylnička a juhovýchodné prítoky Vlárky. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Průklesy.

Výhľady 
Holý vrch má na hrebeni a v oblasti vrcholu nesúvislý porast s rozsiahlymi odlesnenými plochami, ktoré tak umožňujú kruhový rozhľad. Pozorovateľné sú mnohé vrchy Bielych Karpát, no pri priaznivých podmienkach aj Javorníky, Moravsko-sliezske Beskydy, Hostýnské vrchy, Považský Inovec, Strážovské vrchy a Malá Fatra.

Prístup 
 po  žltej značke z mesta Brumov-Bylnice na rázc. Pod Okršliskom (pripoj na  červenú trasu)

Referencie

Pozri aj 
 Biele Karpaty
 Kobylináč
 Zoznam vrcholov v Bielych Karpatoch

Externé odkazy 
 Poloha na turistickej mape

Vrchy v Bielych Karpatoch
Vrchy pod 1000 metrov v Česku
Holý vrch

Holý vrch môže byť:

 vrch v Bielych Karpatoch (), pozri Holý vrch (vrch v Bielych Karpatoch)
 vrch v Západných Tatrách (), pozri Holý vrch (Západné Tatry)
 vrch v Kysuckej vrchovine (), pozri Holý vrch (vrch v Kysuckej vrchovine)
...

 chránené územie v Štiavnických vrchoch, pozri Holý vrch (Štiavnické vrchy)
 chránené územie v Česku, pozri Holý vrch (národná prírodná pamiatka)
Průklesy (vrch v Bielych Karpatoch)

Průklesy () je vrch v českej časti pohoria Biele Karpaty. Leží nad obcou Nedašov, približne  západne od slovenského mesta Púchov.

Poloha 
Nachádza sa v severnej časti pohoria, v geomorfologickom podcelku Kobylináč. Vrch sa nachádza na českom území, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiaca obec Nedašov a západne situované mesto Brumov-Bylnice, východne sa nachádzajú slovenské obce Vršatské Podhradie a Červený Kameň.

Opis 
Vrch je súčasťou hrebeňa, ktorý vedie z hraničného masívu Kosáka () západným smerom na vrch Městská Důbrava. Severozápadne susedí Kršlisko (), západne je nevýrazným sedlom oddelený Holý vrch (), juhozápadne Tratihušť (), južne Snoh () a východným smerom Biely vrch (), Chmeľová (), Okršlisko () a Kosák (). Severnú časť masívu odvodňujú prítoky Nedašovky, južné prítoky Vlárky, oba smerujúce do Vláry v povodí Váhu. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Kosák.

Výhľady 
Vrchol pokrýva lesný porast, ktorý poskytuje len obmedzený výhľad. Z vhodných miest s nižšou vegetáciou vidieť mnohé vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru, Javorníky, Moravsko-sliezske Beskydy či Hostýnské vrchy.

Prístup 
 po  žltej značke z mesta Brumov-Bylnice na rázc. Pod Okršliskom (pripoj na  červenú trasu)
 po  modrej a  červenej značke z obce Vršatské Podhradie cez rázc. Pod Okršliskom

Referencie

Pozri aj 
 Biele Karpaty
 Kobylináč
 Zoznam vrcholov v Bielych Karpatoch

Externé odkazy 
 Poloha na turistickej mape

Vrchy v Bielych Karpatoch
Vrchy pod 1000 metrov v Česku
Trstenskí

Trstenskí bola pôvodne šoltýska rodina, neskôr šľachtický rod, ktorého po predkoch zdedené sídlo sa nachádzalo v mestečku Trstená na Orave. Cisár Ferdinand III. udelil erb a šľachtický titul potomkom tohto rodu, Andrejovi Trsztenszkému, jeho synom Andrejovi a Martinovi a jeho bratom Martinovi a Jurajovi v  Bratislave 15. januára 1638. Od 18. storočia existencia tohto rodu bola dokumentovaná v Novohradskej, Sabolčskej a iných stoliciach.

Rod Trstenskí historicky používal formy priezviska Trsztenszky, Trsztyenszky, Trstenský a Trstenskí.

Dejiny rodu 
Schvankomir, notár uhorského palatína Ladislava Opoľského,  udelil v roku 1371 Jánovi Hertelovi  právo založiť v chotári Tvrdošína novú osadu. Ján Hertel a jeho potomkovia sa stali dedičnými richtármi (scultetus, advocatus) novozaloženého mesta. Hertel pravdepodobne pochádzal zo sliezskej osady Einseidel a rod Trstenskí priamo pochádzal alebo bol genealogicky spriaznený s rodom Hertel alebo je to dokonca ten istý rod, ktorého príslušníci len nahradili svoje staré priezvisko novým, ktoré odvodili od názvu mesta Trstenej, kde už tri storočia žili a vlastnili pomerne rozsiahle majetky.

Erb rodu 
Erbom rodu je podľa armálnej listiny v modrom poli na zelenej pažiti doprava otočený zlatý grif s vyplazeným jazykom, otvorenými krídlami a spusteným chvostom, ktorý drží v pravom pazúre tri šípy hrotmi na hor. Na prilbe je v korune položené čierne zatvorené orlie krídlo so zlatou hviezdou v strede. Prikrývadlá sú modro-zlaté a strieborno-červené.

Najznámejší príslušníci rodu 
 Martin Trstenský, šoltýs v Trstenej(* cca 1580, † cca. 1650)
 Andreas Trstenský, (* cca 1600, † cca. 1650), provízor na Oravskom hrade.
 Mattheus Trstyánszky (* 9. september 1746, † 17. február 1810), kňaz.
 Johana Trstenská (Kavoňová) – učiteľka v Trstenej (* 24.9.1901, † 22.11.1979)
 Msgr. Viktor Trstenský, pápežský prelát (* 28. marec 1908, † 7. decembra 2006)
 Emil Trstenský (* 1. júl 1926, † 14. júl 1987), kňaz
 Dušan Trstenský, prof., Ing.,DrSc., vysokoškolský pedagóg.
 František Trstenský (* 13.3. 1973), prof., biblista, kňaz.

Zdroje 
 ŠA Bytča. Oravská župa, nobilitáriá rodu Trstenský.
 ŠA Bytča. Zbierka cirkevných matrík. Liber Baptisatorum-Trstená 1773-1896. 
 ŠA Bytča. Zbierka cirkevných matrík. Liber Copulatorum-Trstená 1786-1896. 
 ŠA Bytča. Zbierka cirkevných matrík. Liber Defunctorum-Trstená 1786-1896.

Referencie

Ďalšia literatúra 
 

Šľachtické rody v Uhorsku
Šľachtické rody na Slovensku
Orava
Trstená
Sýrske národné futbalové mužstvo

Sýrske národné futbalové mužstvo reprezentuje Sýriu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

História 
Futbalový zväz bol založený v roku 1936. Sýria sa nikdy nekvalifikovala na Majstrovstvá sveta vo futbale. Na ázijskom šampionáte sa predstavila šesťkrát ani raz sa im nepodarilo postúpiť zo skupiny.

Majstrovstvá sveta

Majstrovstvá Ázie vo futbale

Externé zdroje

Zdroj 

Sýria
Love Island

Love Island je slovenská televízna súťažná relácia typu show, ktorú vysiela TV Markíza od roku 2021. Prvej série sa zúčastnilo 21 súťažiacich z Česka a Slovenska, ktorej víťazmi sa stali Laura a Martin. Druhú sériu bude moderovať Zorka Hejdová.

Zoznam súťažiacich

Série

Časti

1. séria (2021)

2. séria (2022)

Referencie

Externé odkazy 
 
 

Slovenské televízne seriály
Televízne seriály TV Markíza
Televízne seriály z roku 2021
Únia arabských futbalových asociácii

Zväz arabských futbalových asociácii (po angl. Union of Arab Football Associations) skrátene UAFA, je riadiacim orgánom futbalu v Lige arabských štátov. UAFA bola založená v roku 1974 a má 22 členských asociácii z AFC a CAF.

UAFA je asociácia ktorú FIFA neuznáva.

História 
UAFA bola založená v roku 1974 v Tripolise v Líbyi. V roku 1976 sa v Damasku v Sýrii konalo valné zhromaždenie a sídlo futbalového zväzu sa prenieslo do ich súčasného sídla v Rijáde v Saudskej Arábii. Všetci členovia UAFA z Ázijskej futbalovej konfederácie sú zároveň členmi Západoázijskej futbalovej federácie. Všetci členovia WAFF a Únie severoafrického futbalu sú členmi UAFA.

Členské štáty

Súťaže

Národné tímy 

 Arabský pohár FIFA
 Arabský pohár FIFA do 20 rokov
 Arabský pohár FIFA vo futsale
 Arabský pohár FIFA v plážovom futbale
 Arabský pohár FIFA žien

Kluby 

 Arab Club Champions Cup

Referencie

Externé zdroje

Zdroj 

Futbalové organizácie
Anna Gunnová

Anna Gunn (* 11. august 1968, Cleveland, Ohio, Spojené štáty) je americká herečka známa z televízneho seriálu Perníkový tatko (20082013).

Detstvo a mladosť 
Gunnová sa narodila v meste Cleveland, v štáte Ohio, ale vyrastala v Santa Fé, v Novom Mexiku. Jej dcérou interiérovej dizajnérky a predajcu nehnuteľností. V roku 1986 ukončila strednú školu v Santa Fé, po ktorej sa rozhodla študovať divadlo na Northwestern University. Neskôr sa presťahovala do Los Angeles, kde jej spolubývajúcou bola Pamela Adlon.

Kariéra 
Od roku 1992 sa objavovala vo viacerých filmoch a televíznych seriáloch, predovšetkým vo vedľajších úlohách. Prvú väčšiu rolu získala po boku Timothyho Olyphanta v televíznom seriáli Deadwood. V seriáli účinkovala až od roku 2005 do roku 2006. Väčší priestor dostala v televíznom seriáli Perníkový tatko, z roku 2008. Za svoj herecký výkon v seriáli získala dve ceny Emmy Award.

V roku 2016 si zahrala vo filme Equity a v rovnakom roku prepožičala svoj hlas jednej epizódnej postave v televíznom seriáli Robot Chicken. O rok neskôr, sa objavila v druhej sérii televízneho seriálu Skorumpovaní poliši. Gunnová príležitostne účinkuje v divadle.

Súkromný život 
Od roku 1990 do roku 2009 bola manželkou škótskeho herca a realitného makléra Alastaira Duncana, s ktorým má dve dcéry.

Zdroj 

Filmové herečky USA
Televízne herečky USA
Dabingové herečky USA
Divadelné herečky USA
Osobnosti z Clevelandu (Ohio)
Držitelia ceny Emmy
Absolventi Northwestern University
Čínska ľudová oslobodenecká armáda

Čínska ľudová oslobodenecká armáda, skratka ČLOA (po čínsky v slovenskom prepise Čung-kuo Žen-min Ťie-fang-ťün, Pchin-jin Zhōngguó Rénmín Jiěfàngjūn, znaky zjednodnušené 中国人民解放军, tradičné 中國人民解放軍) je armáda Čínskej ľudovej republiky. Ozbrojeným silám velí Komunistická strana Číny a tvorí ju päť zložiek: pozemné sily, námorníctvo, letectvo, raketové vojská a vojská strategickej podpory. ČLOA je najväčšia armáda podľa počtu vojakov a má druhý najväčší rozpočet zo všetkých armád. Je najrýchlejšie modernizujúcou sa armádou.

Referencie 

Armády (vojenské jednotky)
Čína
Vojsko v Číne
Hriate

Hriate alebo hriata (nárečovo: hriatô, hriato) je slovenský alkoholický nápoj s rôznymi receptúrami svojej prípravy. Môže sa piť aj ako aperitív.

V viacerých podobách sa pripravuje najmä na strednom a východnom Slovensku, konkrétne na Liptove, Orave a Spiši. Základom hriateho je med so slaninou alebo maslom, vyskytujú sa však aj verzie s cukrom (karamelom) namiesto medu a destilátom. Tradične sa podáva na Vianoce, respektíve počas zimného obdobia v horských a podhorských oblastiach. Mnohé domácnosti majú svoju vlastnú špecifickú receptúru. Nápoj bol považovaný za liečebný prostriedok.

Na Liptove sa hriate podávalo pred večerou na Štedrý deň a na Silvestra a tradične sa pripravovalo z vodky zohriatej na karameli, ktorá sa zajedala slaninovými oškvarkami.

Referencie

Zdroje 
 Hriatô na kgbacikovia.websnadno.cz
 

 Hriatô na atlasobscura.com 

Alkoholické nápoje
Kokteily
Slovenské nápoje
Jesenského ulica (Pezinok)

Jesenského ulica je ulica v Pezinku, ktorej časť sa nachádza na ceste II. triedy číslo 502. Je pomenovaná podľa slovenského prozaika Janka Jesenského.

V strede ulice sa nachádza park s kovovou sochou – 4 obežné dráhy Zeme. Do polovice roka 2001 tu stála aj čerpacia stanica Slovnaft Benzinol, ktorú nahradila obojsmerná zastávka pre diaľkové autobusy.

Na čísle 8 sa nachádza reštaurácia s krčmou, ktorá bola v minulosti zájazdovým a furmanským hostincom. 

Na čísle 10 sa nachádza predajňa autodielov.

Okrem iného tu sídlia dve pizzerie, kaviareň, vinotéka a železiarstvo.

Referencie 

Ulice v Pezinku
Amy Ryanová

Amy Beth Dziewiontkowski (* 3. máj 1968, New York, New York, USA) profesionálne známa ako Amy Ryan, je americká herečka. Je známa svojou rozsiahlou divadelnou a filmovou kariérou. V roku 2007 získala nomináciu na Academy Awards, za jej herecký výkon vo filme Zbohom, baby.

Detstvo a mladosť 

Narodila sa do rodiny Pamely Ryan (neskôr si prevzala umelecké meno po svojej matke) a Johna Dziewiontkowského. Má anglických, poľských a írskych predkov. Má sestru Lauru, s ktorou si v detstve privyrábala roznášaním novín Daily News. V sedemnástich rokoch absolvovala NYC Performing Arts School. Od ukončenia školy pracuje v divadlách mimo Broadway.

Kariéra  

Účinkovala v niekoľkých divadelných hrách mimo Broadway, tiež v regionálnych divadlách a aj priamo na Broadwayi. V rokoch 2000 a 2005 získala nominácie za svoje divadelné herecké výkony na ocenenie Tony Awards. V roku 2016 získala pozitívne hodnotenie za jej herecký výkon v divadelnom predstavení Láska, láska, láska, získala tiež divadelné ocenenie Obie, tiež nominácie na Drama Desk a Drama League za najlepší divadelný výkon.

V roku 2000 si tiež zahrala po boku Laury Linney a Marka Ruffala vo filme, Na mňa sa môžeš spoľahnúť. V roku 2003 bola obsadená do jednej z vedľajších úloh v televíznom seriály The Wire. Herec a režisér Albert Brooks, si ju vybral aby si zahrala v jeho režírovanej komédii, Hľadá sa komédia v moslimskom svete.

V roku 2007 stvárnila rolu drogovo závislej matky vo filme Zbohom, baby. Jej herecký výkon bol pozitívne prijatý filmovými kritikmi, tiež získala niekoľko nominácii napríklad na Academy Awards či Zlatý glóbus a niekoľko z nich, tiež získala, napríklad Satelite Awards či Critics' Choice Movie Award. O rok neskôr, ju obsadil Clint Eastwood, do filmu Výmena, kde si zahrala po boku Angeliny Jolie.

V roku 2011 získala hlavnú ženskú úlohu vo filme Win Win, ktorý dostal priemerné recenzie a Ryanová získala niekoľko hereckých ocenení regionálnych filmových kritikov. V roku 2014 sa pripojila k hereckému obsadeniu filmu Birdman.

Po boku Stevea Carella a Timotheého Chalameta, si zahrala v životopisnej dráme Krásny chlapec, z roku 2018. O rok neskôr, si zahrala po boku Emmy Thompson v komédii Late Night. V roku 2020 stvárnila hlavnú úlohu v dráme Lost Girls. V roku 2021 sa pripojila k hereckému obsadeniu televízneho seriálu Only Murders in the Building.

Súkromný život  

V roku 2011 sa vydala za Erica Slovina, s ktorým má dcéru, narodenú v októbri 2009.

Zdroj 

Osobnosti z New Yorku
Divadelné herečky USA
Filmové herečky USA
Televízne herečky USA
Osobnosti USA poľského pôvodu
Osobnosti USA írskeho pôvodu
Osobnosti USA anglického pôvodu
Čerenka

Čerenka () je vrch v pohorí Javorníky. Leží nad obcou Makov, približne  severozápadne od mesta Bytča.

Poloha 
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, na hranici okresov Bytča a Čadca a zasahuje na katastrálne územie obcí Petrovice (vrcholová časť hrebeňa), Kolárovice a Makov. V okolí sa nachádzajú samoty obcí Makov a Kolárovice. Oblasť patrí do Chránenej krajinnej oblasti Kysuce.

Opis 
Čerenka je situovaná v hlavnom hrebeni, ktorý vedie od západu z Veľkého Javorníka () východným smerom do sedla Javorník. Severovýchodným smerom susedí Vrchtretina (), východným Mraznica (), južným Slatina (), Petrovská Kýčera () a Chrasťové () a západným Čemerka () a Papajova Kykula (). Oblasť je súčasťou povodia Váhu, pričom severnú časť hrebeňa odvodňuje rieka Kysuca, ktorá tvorí samostatné, čiastkové povodie. Južné svahy odvádzajú vodu potokom Petrovička priamo do rieky Váh. Vrcholom prechádza značený chodník, kopírujúci hrebeň pohoria. Na severnom úbočí sa nachádza lyžiarske stredisko Ski Makov.

Výhľady 
Hrebeň i časť vrchu je bez lesného porastu a vyššej vegetácie, preto Čerenka poskytuje zaujímavý rozhľad. Časť panorámy zacláňajú okolité vyššie vrchy Javorníkov, napriek tomu je dobre vidieť najmä blízke Moravsko-sliezske Beskydy, no tiež Kysucké Beskydy, Kysuckú vrchovinu, Malú Fatru, Strážovské a Súľovské vrchy.

Prístup 
 po  červenej značke hrebeňom:
 od severu a západu z Makova cez miestnu časť Kopanice
 od východu zo sedla Javorník
 po  žltej značke z osady Ráztoka cez rázc. Nad Zápačou

Referencie

Pozri aj 
 Javorníky
 Vysoké Javorníky
 Javornícka hornatina
 Zoznam vrcholov v Javorníkoch

Externé odkazy 
 Poloha na turistickej mape

Vrchy v Javorníkoch
Vrchy v okrese Bytča
Vrchy v okrese Čadca
Vrchy pod 1000 metrov na Slovensku
Kolárovice
Petrovice (okres Bytča)
Makov (okres Čadca)
Július Földessy

Július Földessy (, ; 7. september 1875, Sobrance – 1947, Sambir) bol kníhtlačiar, vydavateľ, verejný činiteľ a politik rusínskej národnosti  v prvej polovici 20. storočia.

Biografia 
Študoval na gymnáziu v Užhorode a pokračoval na miestnom gréckokatolíckom učiteľskom seminári. Po absolvovaní dvoch ročníkov sa začal venovať tlačiarenstvu. Pracoval v užhorodskej tlačiarni, ktorej sa neskôr stal aj majiteľom. Tlačiareň patrila k významným šíriteľom rusínskej kultúry. Istý čas pôsobil na území Maďarska, ako aj v Mníchove. Zúčastnil sa bojov v 1. svetovej vojne, kde bol na ruskom fronte zranený. Neskôr začal vydávať v Užhorode noviny. Po vzniku Československa sa začal angažovať aj politicky. Bol členom, neskôr aj podpredsedom Autonómneho poľnohospodárskeho zväzu (AZS). Išlo o stranu Rusínov, ktorá mala v programe autonómiu Podkarpatskej Rusi a bola orientovaná promaďarsky. V parlamentných voľbách v roku 1935 bol zvolený do hornej komory Národného zhromaždenia za XII. volebný kraj (Užhorod). AZS vtedy kandidovala v rámci formácie Autonomistický blok (vedenej HSĽS). Do senátorského klubu HSĽS nevstúpil a v senáte pôsobil ako nezaradený. Napriek tomu s ľudákmi spolupracoval. V boji za autonómiu kooperoval aj s maďarskými politickými stranami, ako aj so Spišskými Nemcami. Dokonca navrhoval zväčšiť územie Podkarpatskej Rusi o časť východného Slovenska, pričom za hlavné mesto navrhoval Košice. Senátorom zostal do začiatku roku 1939. Mandátu bol zbavený 20. januára 1939 v súvislosti s rozpustením politických strán na Podkarpatskej Rusi. V roku 1939 bol kooptovaný do maďarského parlamentu ako zástupca území pričlenených k Maďarskému kráľovstvu. Poslancom bol do roku 1944. Pôsobil aj ako poradca komisára pre Karpatské územie. V novembri 1944 bol zatknutý a uväznený sovietskymi orgánmi. Zomrel vo väznici v meste Sambor (dnes Ukrajina, Ľvovská oblasť).

Referencie

Zdroj 
 

Osobnosti zo Sobraniec
Rusíni na Slovensku
Politici HSĽS
Kníhtlačiari
Vydavatelia
GymBeam

GymBeam je fitness e-shop v regióne strednej a východnej Európy. Zameriava sa na predaj športovej výživy, zdravých potravín, fitness oblečenia a príslušenstva. Bol založený na Slovensku (ako GymBeam.sk) v roku 2014 Daliborom Cicmanom, ktorý vo firme pôsobí ako výkonný riaditeľ. Sídli v Košiciach.

Spoločnosť od vzniku expandovala do ďalších krajín strednej a východnej Európy. Momentálne (r. 2021) pôsobí na 14 trhoch, medzi ktoré patria Slovensko, Maďarsko, Česko, Rumunsko, Anglicko, Chorvátsko, Bulharsko, Ukrajina, Slovinsko, Poľsko, Nemecko, Grécko, Srbsko, Bosna a Hercegovina. 

Portfólio GymBeamu tvoria rôzne značky tretích strán, ako aj vlastná produkcia chránená ochrannou známkou. Patria do nej značky, ako GymBeam, VanaVita, BeastPink a STRIX. Na čele spoločnosti stojí zakladateľ Dalibor Cicman. Vedenie dopĺňajú Mária Cicmanová (CMO), Peter Topor (CIO) a Peter Urban (CPO).

História 
Dalibor Cicman prišiel s myšlienkou založiť GymBeam v roku 2013.

Web GymBeam.sk bol spustený 1. mája 2014. V decembri spoločnosť kúpila slovenskú značku BodyFit, ktorú postupne transformovala na GymBeam. Prvým vlastným produktom bol proteín Magnum.

Február 2015 sa niesol v znamení expanzie na maďarský (GymBeam.hu) a český trh (GymBeam.cz). V roku 2017 našla spoločnosť svoje sídlo na Rastislavovej ulici v Košiciach. Tam vznikol aj vlastný sklad športovej výživy s rozlohou 7740 m².

Rok 2017 priniesol GymBeam-u migráciu na systém Magento 2.0. a ocenenie e-shop roka podľa portálu Heureka.sk.

V júni 2018 spustil GymBeam svoju prvú podznačku s názvom BeastPink. V auguste 2019 sa GymBeamu podarilo cez platformu CrowdBerry získať slovenskú e-commerce investíciu v hodnote 6 miliónov eur.

V roku 2020 sa GymBeam počas pandémie ochorenia Covid-19 prispôsobil dopytu. Svoje portfólio obohatil o vitamíny, príslušenstvo na domáci tréning a trvanlivé potraviny.

V roku 2021 zautomatizoval svoju logistiku, spustil novú pick-up zónu v centrálnom sklade a zakúpil linky pre vlastnú výrobu produktov. Okrem toho odštartoval internú platformu Boxpi. Tá spája e-commerce s platobnými aj doručovacími metódami a vodičmi dodávok, ktorí prepravujú tovar cez hranice v rámci regiónu CEE. V tomto roku GymBeam na Slovensku spustil aj svoju prvú televíznu reklamu.

Financie

Ocenenia 
 2015: víťaz v súťaži MastersGate, kategória Skokani 
 2017: 1. miesto v súťaži Shop Roku 2017, kategória Cena kvality: Športová výživa a kategória Cena kvality: Šport a fitness.
 2018: Dalibor Cicman zaradený do rebríčka Forbes 30 pod 30, GymBeam 1. miesto v súťaži Shop Roku 2018, kategória Cena kvality: Športová výživa, kategória Cena popularity: Šport a fitness a kategória Cena kvality: Šport a fitness.
 2019: 1. miesto v súťaži Shop Roku 2019, kategória Cena kvality: Športová výživa a kategória Cena kvality: Šport a fitness. 
 2020: 1. miesto v súťaži Shop Roku 2020, kategória Cena kvality: Športová výživa, kategória Cena popularity: Šport a fitness a kategória Cena kvality: Šport a fitness. 
 2021: 2. miesto v rebríčku najlepších zákazníckych servisov eshopov na Slovensku.

Referencie

Externé odkazy 

 gymbeam.sk

Podniky v Košiciach
Podniky na Slovensku
Podniky založené v 2014
Bočný reťazec

Bočný reťazec alebo vedľajší reťazec označuje v organickej chémii a biochémii chemickú skupinu, ktorá je naviazaná na hlavnú časť molekuly, ktorá sa označuje ako hlavný reťazec alebo kostra. Bočný reťazec je uhľovodíkový vetvený reťazec molekuly, ktorý je naviazaný na väčšiu uhlíkovú kostru. Je to jeden z faktorov, ktoré určuje vlastnosti molekuly a jej reaktivitu.

Dohody 
Ako všeobecný zástupný symbol pre alkylové skupiny (nasýtené uhľovodíky) ako bočné reťazce sa v chemických vzorcoch používa označenie R. Ak je týchto skupín viac, používa sa R', R'' a tak ďalej. Na označenie iných skupín, ktoré nie sú uhlíkaté, sa potom často používajú písmena X, Y a Z.

História 
Symbol R použil francúzsky chemik Charles Frédéric Gerhardt v 19. storočí, ktorý ho navrhol, pretože by tento znak bol ľahko rozpoznateľný a pochopiteľný naprieč mnohými európskymi jazykmi podľa prvého písmena rôznych slov: francúzskeho racine ("koreň") a résidu ("zvyšok"), anglického root ("koreň") a residue ("zvyšok") a zároveň radical (odvodeného z latinského radix), latinských radix ("koreň") a residuum ("zvyšok") a nemeckého Rest ("zvyšok" a v kontexte chémie i "radikál"). V slovenčine tomu odpovedá len slovo "radikál".

Použitie

Organická chémia 
V chémii polymérov sa bočný reťazec vetví smerom od hlavného reťazca polyméru. Bočné reťazce majú dôležitý vplyv na vlastnosti polyméru, hlavne jeho schopnosť kryštalizovať a jeho hustotu.

Biochémia 

Bielkoviny sa skladajú z aminokyselín, ktoré sú usporiadané do dlhého reťazca a spojené peptidovými väzbami. Medzi dvoma peptidovými väzbami sa nachádza alfa uhlík aminokyseliny, na ktorý je naviazaný jej bočný reťazec. Bočný reťazec je pre každú aminokyselinu iný a ovplyvňuje náboj a polaritu danej aminokyseliny. Bočné reťazce aminokyselín sú zodpovedné i za mnoho interakcií, ktoré vedú k skladaniu proteínov a ich funkciám. Aminokyseliny s podobnou polaritou sa často priťahujú, zatiaľ čo polárne a nepolárne bočné reťazce sa odpudzujú. Polárne/nepolárne interakcie sú dôležité pri stabilizácii sekundárnej štruktúry kvôli ich relatívne veľkému počtu v celej bielkovine. Priestorové usporiadanie bočných reťazcov sa dá predpovedať podľa geometrie peptidovej kostry s použitím výpočtových nástrojov na rekonštrukciu bočných reťazcov.

Referencie

Pozri aj 
 Alkyl
 Funkčná skupina
 Substituent

Preklad 

Organická chémia
Polyméry
Biochémia
Lévis (Quebec)

Lévis je kanadské mesto v provincii Quebec.

Poloha 
Mesto sa nachádza na Rieke svätého Vavrinca, oproti hlavnému mestu provincie, Quebec.

Dejiny 
Pôvodný názov mesta bol Aubigny, ale v roku 1861 bolo premenované. Nositeľom mena bol François-Gaston de Lévis, víťaz Bitky pri Sainte Foy. V 19. storočí bolo mesto križovatkou železničnej spoločnosti Grand Trunk Railway.

Mesto v súčasnej podobe vzniklo v roku 2002 ukončením série spájaní. Jeho súčasťou sú dnes bývalé mestá, mestečká a obce:
 Charny
 Chutes-de-la-Chaudière
 Desjardins
 Lauzon
 Pintendre
 Saint-David-de-l'Auberivière
 Saint-Étienne-de-Lauzon
 Saint-Jean-Chrysostome
 Saint-Joseph-de-la-Pointe-de-Lévy 
 Saint-Nicolas
 Saint-Rédempteur
 Saint-Romuald
 Sainte-Hélène-de-Breakeyville

Demografia 
V sčítaní obyvateľstva v roku 2016 z 138 155 ľudí uvádza ako rodný jazyk francúzštinu, 1 345 angličtinu a 1 915 neoficiálne jazyky, z toho 5 jazyky pôvodných obyvateľov. 10 ľudí uvádza slovenčinu a 10 češtinu. 30 ľudí udalo ako etnický pôvod český, 35 slovenský a 10 československý.

Doprava 
V meste sa krížia diaľnice 20 a 73.

Ekonomika 
V meste sa spracúva jedlo, nápoje, plastové a kovové produkty. Dôležitý je aj lodiarsky priemysel. Miesta spoločnosť založená v roku 1828 je najväčšou lodiarskou firmou v Kanade.

Galéria

Referencie

Iné projekty

Externé odkazy 
 Oficiálna stránka mesta

Zdroj 

 
Mestá v Quebecu
Sídla na Rieke svätého Vavrinca
Paladins

Paladins: Champions of the Realm je online free-to-play videohra od spoločnosti Hi-Rez. Hra je vyvíjaná štúdiom Evil Mojo a distribuovaná Hi-Rez. Hra bola vydaná 8.Mája 2018 pre Windows, Playstation 4 a Xbox One a následne 12. Júna aj pre Nintendo switch.

Hrateľntosť 
Hra ponúka 4 herné módy, Team deathmatch, Siege, Onslaught a Ranked. Každý mód má niekoľko máp, ktoré sa náhodne striedajú. Po pripojení do hry si vyberiete šampióna za ktorého budete hrať. Každý šampión má iné schopnosti a útoky.

Šampioni 
V hre sa nachádza niekoľko šampionov za ktorých môžete hrať. Šampioni se delia do 4 kategórií:

 Damage – Títo šampióni majú za úlohu čo najrýchlejšie zabiť nepriateľa. Väčšinou majú vysoké poškodenia a priemerný počet životov.
 Flank – Flank sú podobní damage šampiónom. Majú taktiež veľké poškodenie avšak na rozdiel od damage majú menej životov. Ich úlohou je rozptyľovat nepriateľa.
 Tank – Šampioni v tejto kategórií majú veľký počet životov, ale zvyčajne nemajú veľké poškodenie. Ich hlavnou úlohou je chrániť spoluhráčov.
 Support – Supporti mají za úlohu liečiť a zrýchlovať spoluhráčov. Většinou nemajú veľké poškodenie a majú menej životov.

Každá postava má svoje schopnosti a útoky. Každý hrdina má hlavný útok. Ten nemá žiadne obmedzenia (okrem prebíjania) a môžete ho použiť kedykoľvek.

Zdroje 
https://paladins.fandom.com/wiki/Paladins_Wiki

https://store.steampowered.com/app/444090/Paladins/

https://paladins.com/
Videohry
Rebeka Jančová

Rebeka Jančová (* 25. august 2003, Zvolen) je slovenská zjazdová lyžiarka.

Je členkou LK Levoča.

Kariéra 
S lyžovaním začala ako štvorročná, popri svojej staršej sestre Tereze. Stala sa dvojnásobnou víťazkou Slovenského pohára do 14 rokov a jedenkrát vyhrala Slovenský pohár do 16 rokov.

Na Zimných olympijských hrách mládeže 2020 vo švajčiarsom meste Lausanne získala v super-G 8. miesto. 4. miesto v alpskej kombinácii, 8. v super-G, 14. v obrovskom slalome a 15. miesto v slalome.

Na Majstrovstvách sveta juniorov v roku 2021 v Bulharsku získala zlatú medailu v super-G a bronzovú z obrovského slalomu v kategórii do 18 rokov.

Olympijské hry 
Na svoju prvú olympiádu, Zimné olympijské hry 2022 v Pekingu sa kvalifikovala vo veku 18 rokov. Na olympiáde bude súťažiť v slalome, obrovskom slalome a super-G. Spoločne s Petrou Hromcovou, Andreasom Žampom a Adamom Žampom budú súťažiť v tímovej súťaži.

Referencie

Externé odkazy 
 Profil na FIS

Osobnosti zo Zvolena
Slovenské alpské lyžiarky
Slovenskí olympionici
Alpskí lyžiari na Zimných olympijských hrách 2022
Citronáda (televízna relácia)

Citronáda je slovenská televízna relácia RTVS, v ktorej hokejista Richard Lintner naživo spovedá svojich hostí zo športovej a inej oblasti. Talkshow mala premiéru 21. mája 2021 na Jednotke. Neskôr sa rélacia vysielala na Dvojke a od 7. februára 2022 na stanici Šport.

Diváci môžu posielať svoje otázky prostredníctvom sociálnych sietí a vyhrať rôzne ceny.

Učinkujúci 

 Richard Lintner – moderátor
 Kamil Kanás
 Jana Slačková

Série

Časti

Hokejový špeciál (2021)

Futbalový špeciál (2021)

Zimný špeciál (2022)

Valentínsky špeciál (2022)

MS v hokeji 2022 (2022)

Referencie

Externé odkazy 

 
  na RTVS
 
 Citronáda na Facebooku
 Citronáda na Instagrame
 Citronáda na YouTube

Televízne relácie na Slovensku
Talk show
Televízne relácie Slovenskej televízie
Televízne relácie z roku 2021
Melinda Clarke

Melinda Clarková (* 24. apríl 1969, Dana Point, Kalifornia, USA) je americká herečka.

Detstvo a mladosť 

Clarková sa narodila ako dcéra baletky a herca Johna Clarka. Má brata menom Joshua a jej sestra Heidi zomrela v roku 1994 na zhubný nádor srdca. V roku 1987 odcestovala do Los Angeles, aby sa venovala modelingu.

Kariéra 

V roku 1989 sa stala súčasťou hereckého obsadenia americkej telenovely Days of Our Lives, kde účinkovala do roku 1990 a objavila sa v 139 epizódach. V roku 1993 si zahrala vo filme Návrat živé smrti 3, kde stvárnila hlavnú úlohu.

V roku 1996 bola zvažovaná do úlohy Tatum Riley vo filme Vreskot, ale rolu neprijala a objavila sa vo filme Vraždiaci jazyk. Clarková bola za svoj herecký výkon ocenená cenou pre najlepšiu herečku na Filmovom festivale v Sitges. Neskôr sa začala sporadicky objavovať vo filme a dala skôr prednosť televízii. Účinkovala v menších rolách v televíznych seriáloch ako Xena, Čarodejnice či Seinfield.

Získala hosťujúcu úlohu v televíznom seriály O.C California, kde stvárnila zápornú postavu Julie Cooper. Jej postava si získala pozitívne ohlasy u divákov a z hosťujúcej postavy, získala viac priestoru, čím sa stala neoddeliteľnou súčasťou seriálu. Clarková účinkovala v seriály do jeho záveru, v roku 2007.

V časovom rozmedzí 2001 až 2015 sa sporadicky objavovala v kriminálnom televíznom seriály C.S.I.: Kriminálka Las Vegas ako Dr. Heather Kessler tzv. Lady Heather. 

Hosťovala v piatich epizódach televízneho seriálu Upírske denníky z roku 2010, kde získala pozitívne recenzie na jej herecký výkon. V rovnakom roku, sa stala súčasťou hereckého obsadenia televízneho seriálu Nikita. Tiež hosťovala v televíznom seriáloch ako Vincentov svet, Vegas či Gotham.

Súkromný život 
Jej manželom bol Ernie Mirich, v rokoch 1997 až 2005. Majú spolu jedno dieťa, dcéru Catherine Grace, narodenú v roku 2000. V septembri 2015 sa vydala druhý krát, za Adama Farmera, v jej rodnom meste. 

Na základe jej hereckej postavy, boli vytvorené dve akčné figúrky. Prvou bola postava Jessicy Priest, vo filme Spawn, z roku 1997 a druhou bola rola Velascy, z televízneho seriálu Xena.

Zdroj 

Osobnosti z Kalifornie
Filmové herečky USA
Televízne herečky USA
Dabingové herečky USA
Modelky USA
Osobnosti USA holandského pôvodu
Osobnosti USA francúzskeho pôvodu
Osobnosti USA anglického pôvodu
Rimouski

Rimouski je kanadské mesto v provincii Quebec. Je považované za hlavné mesto regiónu.

Poloha 
Mesto sa nachádza na Rieke svätého Vavrinca, približne 300 km severozápadne od hlavného mesta provincie, Quebec.

Dejiny 
Mesto je osídlené od roku 1696. Od roku 1857 je sídlom súdu, od roku 1867 sídlom biskupa.

Demografia 
V sčítaní obyvateľstva v roku 2016 z 47 970 ľudí uvádza 46 980 ako rodný jazyk francúzštinu, 345 angličtinu a 405 neoficiálne jazyky, z toho nikto jazyky pôvodných obyvateľov ani slovenčinu či 10 češtinu. Nikto nemá etnický pôvod český, slovenský či československý.

Doprava 
Mestom prechádza diaľnica 20, nachádza sa tu železničná stanica a letisko.

Ekonomika a šport 
Mesto je strediskom regionálnej verejnej správy, vzdelávania, zdravotníctva a sociálnych služieb či oceánografického výskumu. V meste pôsobí hokejový klub Océanic de Rimouski, za ktorý hrávali napríklad Sidney Crosby, Vincent Lecavalier, Brad Richards alebo aj Juraj Kolník.

Galéria

Referencie

Iné projekty

Externé odkazy 
 Oficiálna stránka mesta

Zdroj 

 
Mestá v Quebecu
Sídla na Rieke svätého Vavrinca
Dupačka

Dupačka () je vrch v pohorí Javorníky. Leží na slovensko-českej hranici, nad obcou Makov, približne  západne od mesta Turzovka.

Poloha 
Nachádza sa na severozápadnom okraji pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Žilinského a Zlínskeho kraja a okresov Čadca a Vsetín. Zasahuje na katastrálne územie obce Makov a Velké Karlovice. Najbližšími sídlami sú na východnom úpätí ležiaca osada Trojačka, miestna časť obce Makov, na západnej, moravskej strane obec Velké Karlovice. Vrch patrí do Chránenej krajinnej oblasti Kysuce.

Opis 
Dupačka je súčasťou hlavného hrebeňa, ktorý vedie z Veľkého Javorníka () severným smerom do Makovského priesmyku. Ten na severe oddeľuje Turzovskú vrchovinu a jej najvyšší vrch Beskydok (), západne ležia Kovářky () a Homůlka (), južným smerom Lemešná () a sedlom oddelená Oselná () a východne leží Buková () a Zvonina (). Východné svahy hrebeňa odvodňuje potok Trojačka do Kysuce v povodí Váhu, voda zo západnej časti odteká do Vsetínskej Bečvy a Moravy. Vrchol obchádza hrebeňový značený chodník z blízkeho Makovského priesmyku na Lemešnú a Veľký Javorník.

Výhľady 
Vrchol pokrýva nesúvislý lesný porast, ktorý umožňuje obmedzený rozhľad. Z miest s nižšou vegetáciou je vidieť okolité vrchy Javorníkov, pri vhodných podmienkach aj Malú Fatru, Oravskú Maguru, Oravské, Kysucké a Moravsko-sliezske Beskydy a Hostýnsko-vsetínsku hornatinu.

Prístup 
Značená hrebeňovka vrchol obchádza západným úbočím, preto najľahší prístup je z Makovského priesmyku lesom.
 
 po  červenej turistickej značke:
 od severu z Makovského priesmyku 
 od juhu z Veľkého Javorníka cez Lemešnú

Referencie

Pozri aj 
 Javorníky
 Vysoké Javorníky
 Javornícka hornatina
 Zoznam vrcholov v Javorníkoch

Externé odkazy 
 Poloha na turistickej mape

Vrchy v Javorníkoch
Vrchy v okrese Čadca
Vrchy pod 1000 metrov na Slovensku
Vrchy pod 1000 metrov v Česku
Makov (okres Čadca)
Mikey Madisonová

Mikey Madison (* 25. marec 1999, Los Angeles, Kalifornia, USA) je americká herečka.

Detstvo a mladosť 
Má dvojča a ďalších troch súrodencov. Venovala sa súťažne jazde na koni, čo ukončila krátko po tom, ako sa začala zaujímať o herectvo.

Kariéra 
V roku 2014 získala jednu z hlavných postáv vo filme Liza, Liza, Skies Are Grey. Film mal premiéru až v roku 2017. Od roku 2016 sa stala súčasťou hereckého obsadenia televízneho seriálu Better Things, kde stvárnila dcéru hlavnej postavy, ktorú hrá Pamela Adlon.

V roku 2017 a 2018 hosťovala v dvoch epizódach televízneho seriálu Imposters. O rok neskôr, stvárnila postavu Sadie, vo filme Quentina Tarantina, Vtedy v Hollywoode. Za svoj herecký výkon získala pochvalu. V rovnakom roku si vyskúšala aj dabing, menšou rolou v animovanom filme Rodina Adamsovcov. V septembri 2020 bolo oznámené, že sa Madisonová pripojila k hereckému obsadeniu Vreskot, ktorý mal premiéru v januári 2022.

Zdroj 

Filmové herečky USA
Televízne herečky USA
Dabingové herečky USA
Osobnosti z Los Angeles
Dylan Minnette

Dylan Christopher Minnette (* 29. december 1996, Evansville, Indiana, USA) je americký herec, spevák a hudobník. Je hlavným spevákom a rytmickým gitaristom alternatívnej rockovej skupiny Wallows.

Detstvo a mladosť 
Minnette sa narodil ako jedináčik, v Evansville, Indiane. Neskôr sa spoločne s rodinou presťahovali do mesta Champaign v Illinois, kde žili päť rokov a potom sa presťahovali do Los Angeles v Kalifornii, aby sa mohol Minnette venovať svojej hereckej kariére.

Kariéra 
Minnette sa od roku 2005 objavil vo viacerých televíznych seriáloch v menších úlohách. Objavil sa napríklad v piatich epizódach televízneho seriálu Prison Break a štyroch epizódach televízneho seriálu Nezvestní. 

V roku 2010 si zahral po boku Chloe Grace Moretz a Kodiho Smitha-McPheeo vo filme Nech vojde ten pravý. Stvárnil menšiu úlohu vo filmu Unesené, z roku 2013. V roku 2016 si zahral vo filme Muž v tme, ktorý získal pozitívne uznanie od filmových kritikov. O rok neskôr, získal hlavnú úlohu v televíznom seriály 13 Reasons Why. Od rovnakého roku, je tiež členom kapely Wallows. 

V roku 2022 mal premiéru film Vreskot, kde stvárnil syna Marley Shelton.

Zdroj 

Osobnosti z Indiany
Televízni herci USA
Filmoví herci USA
Speváci USA
Vreskot (film z roku 2022)

Vreskot (tiež známy ako Vreskot 5) je americký slasher film, ktorí režírovali Matt Bettinelli-Olpin,Tyler Gillett. Film je venovaný pamiatke Wesa Cravena, ktorí režíroval predchádzajúce štyri časti. Vo filme sa objavila pôvodné obsadenie z predchádzajúcich častí Neve Campbell, Courteney Cox a David Arquette, doplnili ho Marley Shelton, Skeet Ulrich, Heather Matarazzo a objavili sa aj nové herecké tváre ako Melissa Barrera, Jenna Ortega, Jack Quiad, Mikey Madison, Jasmin Savoy Brown, Dylan Minnette či Mason Gooding. 

Natáčalo sa v Severnej Karolíne od 23. septembra 2020 do 17. novembra 2020. Film mal oneskorenú premiéru (kvôli pandémii COVID19) 14. januára 2022. 

Filmoví kritici chválili film zato, že ctí Cravenov odkaz a ponúka premyslené meta-komentáre k hororovým filmom, pričom ho označujú za najlepšie pokračovanie filmov Scream. Vo februári 2022 bolo schválené natáčanie ďalšej časti.

Obsadenie 

Vo filme sa objavilo niekoľko hercov z predchádzajúcich filmov série Vreskot, avšak len ako hlasové doprovody. Hlas Drew Barrymore bol počuť v školskom rozhlase,  na záverečnej párty, ktorá bola venovaná Wesovi zneli hlasy Matthewa Lillarda, Henryho Winklera, Adama Brodyho, Jamieho Kennedyho a tiež aj hlasy spolupracovníkov na predchádzajúcich filmov Vreskot, ako Iya Labunka (vdova po Cravenovi) Kevin Williamson (scenárista), Marco Beltrami, Patrick Lussier či Julie Plec. 

A tiež boli vidno portréty z fiktívneho filmu Stab, kde boli uvedený herci Heather Graham, Tori Spelling, Jennifer Jolie (Parker Posey), Angelina Tyler (Emily Mortimer), David Schwimmer, Luke Wilson a podobne. Portrét Hayden Panettiere bol zobrazený na youtube.

Zdroj 

Filmy z 2022
Hororové filmy USA
Šrobárova ulica (Trnava)

Šrobárova ulica je ulica v Trnave, v mestskej časti Trnava-sever. Nekrižuje sa so žiadnou ulicou.

Blízke ulice 
 Hospodárska ulica
 Ulica Terézia Vansovej
 Trstínska cesta
 Rybníkova ulica
 Štefánikova ulica

Dopravné spojenie

Referencie

Externé odkazy 
 Šrobárova ulica na mape Trnavy

Ulice v Trnave
Okrúhlica (vrch v Kysuckej vrchovine; 932 m n. m.)

Okrúhlica () je vrch Kysuckej vrchoviny. Leží nad obcou Belá, približne  východne od Žiliny.

Poloha 
Nachádza sa v juhovýchodnej časti pohoria, v geomorfologickom podcelku Kysucké bradlá. Vrch leží v Žilinskom kraji, v okrese Žilina a v katastrálnom území obce Belá. Najbližšími sídlami sú na severnom úpätí ležiaca osada Kubíková, južným smerom miestna časť Nižné Kamence, obe patriace k obci Belá, východne sa nachádza Terchová. Vrch leží v ochrannom pásme Národného parku Malá Fatra.

Opis 
Okrúhlica tvorí spolu s neďalekým Mravečníkom hrebeň nazývaný Veľhora, ktorý zo severozápadu ohraničuje Terchovskú dolinu. Severným smerom sa nachádza Vrchrybník () a Čierna Lutiša (), západným Ostré (), Magura () a Polom (), juhovýchodným Sokolie () a Kykula () a severovýchodným Mravečník (). Severnú a západnú časť masívu odvodňuje Črchľový potok, východnú menší bezmenný potok a južnú priamo rieka Varínka v povodí Váhu. Na vrchol nevedie značený chodník.

Výhľady 
Riedky lesný porast vrcholovej časti a okolité horské lúky umožňujú obmedzený rozhľad. Z vhodných miest je tak možno pozorovať okolité vrchy Kysuckej vrchoviny, časť Žilinskej kotliny a blízku Krivánsku Fatru, nezriedka však aj Strážovské a Súľovské vrchy, Javorníky, Moravsko-sliezske, Kysucké i Oravské Beskydy a časť Oravskej Magury.

Prístup 
Na vrchol nevedie značená turistická trasa, preto prístup vedie neznačenými chodníkmi z okolia. Z lokality Vyšné Kamence vedie neďalekým sedlom  zelený chodník do sedla Lutiška.

Referencie

Pozri aj 
 Kysucké bradlá
 Zoznam vrcholov v Kysuckej vrchovine

Externé odkazy 
 Poloha na turistickej mape

Vrchy v Kysuckej vrchovine
Belá (okres Žilina)
Vrchy v okrese Žilina
Vrchy pod 1000 metrov na Slovensku
Mere

Mere je ruský reťazec diskontných predajní spoločnosti Torgretail a medzinárodná značka skupiny spoločností Svetofor so sídlom v Krasnojarsku. Prevádzky reťazca sa nachádzajú v Rusku, Kazachstane, Bielorusku a Číne. V novembri 2017 sa MERE stala registrovanou značkou Úradu Európskej únie pre duševné vlastníctvo a prvý obchod pod touto značkou otvorili nasledujúci rok v Snagove v Rumunsku. K decembru 2019 sieť predajní zahŕňala približne 1 400 miest.

V júli 2020 bola otvorená prvá poľská predajňa v Čenstochovej a v pláne je ďalších 105. V Česku sú aktuálne v prevádzke dve predajne a do dvoch rokov má pribudnúť ďalších 50. V roku 2022 má byť otvorených päť predajní na Slovensku.

Prevádzkový model spoločnosti má za cieľ znížiť ceny v miestnych supermarketoch približne o 20 – 30 % tým, že dodávatelia budú dodávať priamo do obchodov, udrží nízky počet zamestnancov a tovar vystaví priamo na paletách, na ktorých prichádza.

Referencie 

Obchodné reťazce
Obchodné reťazce na Slovensku
Obchodné značky